

**KRETINGOS RAJONO SAVIVALDYBĖS TARYBA**

**SPRENDIMAS**

**DĖL KRETINGOS RAJONO SAVIVALDYBĖS TARYBOS 2012 M. SAUSIO 26 D. SPRENDIMO NR. T2-5 ,,DĖL ATLYGINIMO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ KRETINGOS RAJONO SAVIVALDYBĖS MOKYKLOSE TVARKOS APRAŠO PATVIRTINIMO“ PAKEITIMO**

2021 m. lapkričio 25 d. Nr. T2-323

Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kretingos rajono savivaldybės taryba nusprendžia:

1. Pakeisti Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Kretingos rajono savivaldybės mokyklose tvarkos aprašą (toliau – Aprašas), patvirtintą Kretingos rajono savivaldybės tarybos 2012 m. sausio 26 d. sprendimu Nr. T2-5 (Kretingos rajono savivaldybės tarybos 2016 m. balandžio 27 d. sprendimo Nr. T2-137 redakcija):

1.1. pakeisti 7 punktą ir jį išdėstyti taip:

„7.Mėnesio atlyginimą už ugdymo(si) aplinkos išlaikymą sudaro ugdymo(si) aplinkai išlaikyti skirtos išlaidos (patalynei įsigyti ir skalbimo paslaugoms, ugdymo ir higienos priemonėms, kanceliarinėms prekėms, medžiagoms patalpų funkcionavimui užtikrinti, renginiams organizuoti, inventoriui, edukacinėms priemonėms įsigyti, vasaros laikotarpiu – padidėjusių pedagoginių ir nepedagoginių darbuotojų darbo užmokesčio išlaidų įstaigai daliniam kompensavimui). Mėnesio atlyginimas už ugdymo(si) aplinkos išlaikymą mokamas neatsižvelgiant į tai, kiek valandų per dieną ir kiek dienų per mėnesį vaikas lankė Mokyklą ir yra mokamas už kiekvieną mėnesį, kol nėra nutraukiama Mokymo sutartis.“;

1.2. pakeisti 9 punktą ir jį išdėstyti taip:

„9. Mėnesio atlyginimo dydis už ugdymo(si) aplinkos išlaikymą Mokyklų:

9.1. ikimokyklinio, priešmokyklinio, specialiojo ugdymo, savaitinėse grupėse ugdymo proceso vykdymo laikotarpiu – 10 Eur;

9.2. ikimokyklinio ugdymo grupėse vaikų užimtumui vykdyti vasaros laikotarpiu (liepos–rugpjūčio mėn.) – 30 Eur.“;

1.3. pakeisti 11.1 papunktį ir jį išdėstyti taip:

„11.1. ikimokyklinio (1–3 m. vaikams) ugdymo grupėje – 2,13 Eur.“;

1.4. pakeisti 11.2 papunktį ir jį išdėstyti taip:

„11.2. specialiojo, ikimokyklinio (3–7 m. vaikams), priešmokyklinio ugdymo grupėse –2,47 Eur.“;

1.5. pakeisti 11.3 papunktį ir jį išdėstyti taip:

„11.3. savaitinėje grupėje – 2,99 Eur.“;

1.6. pakeisti 15.1 papunktį ir jį išdėstyti taip:

„15.1. pusryčių – 30 proc. (ikimokyklinio (1–3 m. vaikams) ugdymo grupėje – 0,64 Eur, specialiojo, ikimokyklinio (3–7 m. vaikams), priešmokyklinio ugdymo grupėse – 0,74 Eur, savaitinėje grupėje – 0,90 Eur).“;

1.7. pakeisti 15.2 papunktį ir jį išdėstyti taip:

„15.2. pietų – 45 proc. (ikimokyklinio lopšelio, (1–3 m. vaikams) ugdymo grupėje – 0,96 Eur, specialiojo, ikimokyklinio (3–7 m. vaikams), priešmokyklinio ugdymo grupėse – 1,12 Eur, savaitinėje grupėje – 1,34 Eur);“;

1.8. pakeisti 15.3 papunktį ir jį išdėstyti taip:

„15.3. vakarienės – 25 proc. (ikimokyklinio (1–3 m. vaikams) ugdymo grupėje – 0,53 Eur, specialiojo, ikimokyklinio (3–7 m. vaikams), priešmokyklinio ugdymo grupėse – 0,61 Eur, savaitinėje grupėje – 0,75 Eur).“.

2. Šio sprendimo 1.3–1.8 punktai įsigalioja nuo 2022 m. sausio 1 d.

3. Sprendimą skelbti Teisės aktų registre (TAR) ir savivaldybės interneto svetainėje.

Savivaldybės meras Antanas Kalnius

Asta Burbienė